Roditelji, ako želite upropastiti svoje dijete:

**1.** Ispunite mu svaku želju i tada ćete ga odgojiti u uvjerenju da se sav svijet okreće oko njega.

**2.** Kad izgovori neku psovku ili prostu riječ, nasmijte mu se od srca pa će vaše dijete povjerovati da je veoma zabavno.

**3.** Nemojte mu nikada govoriti o moralu: „Ovo valja – ovo ne valja, ovo smiješ učiniti, ono ne smiješ. . . “  Ne govorite mu o dužnostima i obvezama prema društvu, Crkvi…

**4.** Uvijek pospremajte za njim i oslobodite ga svake obveze.

**5.** Svađajte se stalno pred njim pa se neće začuditi da se bilo što dogodi u obitelji.

**6.** Dajte mu novac kad ga god zatraži i neka ga troši koliko god hoće. Kad ste vi patili, neka se ne pati vaša maza!

**7.** Ispunite mu svaku želju kad se radi o jelu i piću.

**8.** Uvijek budite na njegovoj strani kada netko ukaže na njegovu grešku: nastavnik, profesor, vjeroučitelj, susjed… tada ćete ga odgojiti u uvjerenju da nikad ne može biti krivo.

**9.** Kad upadne u kakve neprilike, recite da ste vi krivi i tako ćete ga osloboditi svake odgovornosti.

**Ako učinite 80% od navedenoga, budite zadovoljni, postigli ste vaš cilj. Upropastili ste svoje vlastito dijete!**

Ovih nekoliko preporuka i savjeta roditeljima ako žele upropastiti svoje dijete, objavio je londonski Institut za pedagogiju i odgoj.

